
ΚΑΣΤΟΡΙΑ – ΠΡΕΣΠΕΣ – ΝΥΜΦΑΙΟ      

3 ΗΜΕΡΕΣ 
	ΑΝΑΧΩΡΗΣΗ
	ΕΠΙΣΤΡΟΦΗ

	09/10
	11/10




1η ΗΜΕΡΑ: ΠΑΤΡΑ – ΝΥΜΦΑΙΟ – ΚΑΣΤΟΡΙΑ  
Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε μέσω Ιόνιας – Εγνατίας Οδού για το Νυμφαίο. Πρόκειται για έναν από τους πιο αυθεντικούς παραδοσιακούς οικισμούς της Ελλάδας χτισμένος σε υψόμετρο 1.346 μ. Όλα τα αρχοντικά του χωριού έχουν αναστηλωθεί, και έχουν χτιστεί πολλά καινούργια διατηρώντας το ύφος με το οποίο ξεχωρίζει το Νυμφαίο. Σας προτείνουμε να επισκεφθείτε το καταφύγιο «Αρκτούρος», το Ευρωπαϊκό κέντρο προστασίας της καφέ αρκούδας αλλά και άλλων ειδών άγριας ζωής. Ελεύθερος χρόνος και στη συνέχεια θα αναχωρήσουμε για την  Καστοριά. Είναι πιο γραφική πόλη της Δυτικής Μακεδονίας, χτισμένη σε μια μικρή χερσόνησο στη δυτική όχθη της λίμνης Ορεστιάδας. Χαρακτηριστικό της πόλης είναι οι 70 Βυζαντινές εκκλησίες, και τα εντυπωσιακά αρχοντικά στη περιοχή Ντολτσό. Τακτοποίηση στο ξενοδοχείο και ελεύθερος ο υπόλοιπος χρόνος της ημέρας σας για να περπατήσετε την παραλίμνια διαδρομή.

2η ΗΜΕΡΑ: ΚΑΣΤΟΡΙΑ (ΜΕΛΑΣ - ΚΟΡΕΣΤΕΙΑ - ΠΡΕΣΠΕΣ) 
Μία πλούσια σε επισκέψεις ημέρα μας περιμένει σήμερα. Θα αναχωρήσουμε για το χωριό Μελάς, όπου θα επισκεφθούμε το Μουσείο Παύλου Μελά. Στην  ίδια περιοχή θα δούμε τα Κορέστεια, «τα πλίνθινα χωριά» που συνθέτουν ένα κινηματογραφικό σκηνικό βγαλμένο από διαφορετικό χωροχρόνο. Συνεχίζουμε τη διαδρομή μας για τις λίμνες Πρέσπες.  Πρόκειται για μια περιοχή ασύγκριτης ομορφιάς με πλούσια βλάστηση, φιλοξενεί πολλά είδη σπάνιων πουλιών, συγκεντρώνει το ενδιαφέρον διεθνών επιστημονικών ινστιτούτων και έχει χαρακτηρισθεί Εθνικός Δρυμός. Στα 850 μ. πάνω από την επιφάνεια της θάλασσας, με όχθες αλλού απόκρημνες και βραχώδης και αλλού σκεπασμένες με πυκνές καλαμιές, προσφέρουν ένα σπάνιο θέαμα. Θα επισκεφθούμε τη Μικρή Πρέσπα με τον Άγιο Αχίλλειο όπου θα περπατήσουμε σε μια πλωτή πεζογέφυρα μήκους 650 μ. Συνεχίζουμε για το χωριό Ψαράδες στη Μεγάλη Πρέσπα. Ελεύθερος για γεύμα και μια βαρκάδα στη λίμνη. Επιστροφή στη Καστοριά στο απόγευμα. 

3η ΗΜΕΡΑ: ΚΑΣΤΟΡΙΑ – ΜΕΤΣΟΒΟ – ΠΑΤΡΑ 
Το πρωινό μας είναι αφιερωμένο στη βυζαντινή Καστοριά. Θα ακολουθήσει εμπεριστατωμένη περιήγηση (πεζή) στον ιστορικό ιστό της πόλης. Μοναδικής αρχιτεκτονικής και διακοσμημένες με υψηλής τέχνης τοιχογραφίες οι βυζαντινές εκκλησίες μεταμορφώνουν την πόλη της Καστοριάς σε ένα ζωντανό μουσείο βυζαντινού πολιτισμού. Το Βυζαντινό Μουσείο, η Παναγία Κουμπελίδικη του 11ου αιώνα, ο Άγιος Αθανάσιος Μουζάκη του 14ου αιώνα, ο Άγιος Στέφανος του 9ου αιώνα, είναι τα σημαντικότερα αξιοθέατα που θα μας δείξει η περιήγηση σας. Στην συνέχεια θα επιβιβασθούμε στο πούλμαν για να επισκεφθούμε την Βυζαντινή Μονή Μαυριώτισας σε μία θαυμάσια τοποθεσία στην όχθη της λίμνης. Το μεσημέρι θα αναχωρήσουμε για το Μέτσοβο. Η ορεινή πολιτεία γοητεύει τον επισκέπτη με τα εκπληκτικά της χρώματα και εικόνες. Χτισμένο σε υψόμετρο 1.200 μ. σε ένα εντυπωσιακό τοπίο γεμάτο πράσινο βρίσκεται ακριβώς στο σημείο που χωρίζεται η Βόρεια από τη Νότια Πίνδο. Ελεύθερος χρόνος για γεύμα και περιήγηση στα καλντερίμια του οικισμού και το απόγευμα θα αναχωρήσουμε για τη Πάτρα, άφιξη στη Πάτρα το βράδυ. 

ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ
	
	Σε δίκλινο ή τρίκλινο 
δωμάτιο
	Σε Μονόκλινο δωμάτιο

	Για κρατήσεις που θα γίνουν έως 09/09 με προκαταβολή 
	195 €
	235 €

	Για κρατήσεις που θα γίνουν από τις 10/09
	210 €
	250 €




ΠΕΡΙΛΑΜΒΑΝΟΝΤΑΙ
· Διαμονή στο ξενοδοχείο ESPEROS PALACE 4* με πρωινό σε μπουφέ
· Μεταφορά / περιηγήσεις με πούλμαν σύμφωνα με το πρόγραμμα 
· Αρχηγός – συνοδός 

ΣΗΜΕΙΩΣΕΙΣ:
· Προκαταβολή για κράτηση θέσης 100 €. Εξόφληση έως 04/10
· Δεν περιλαμβάνονται: o φόρος διαμονής και ότι ρητά δεν αναφέρεται.
· Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
· Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος. 



ΕΝΔΙΑΦΕΡΟΥΝ  ΤΟΥΣ  ΕΚΔΡΟΜΕΙΣ
· Οι θέσεις δηλώνονται με σειρά προτεραιότητας και δεν αλλάζουν
· Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
· Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
· Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 21 – 11 ημέρες πριν την έναρξη της εκδρομής παρακρατείται η προκαταβολή, σε διάστημα από 10 – 3 ημέρες το 50% της αξίας της εκδρομής και από 2 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.  
· Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.  


